הוועדה לענייני ביקורת המדינה, כנסת 18, פרוטוקול מספר 34, 2009-10-20 09:30

יואל חסון: שלום, אני פותח את ישיבת הוועדה.

יואל חסון: זה אחד הדיונים החשובים והמרתקים ביותר שהיו כאן במושב הקודם.

יואל חסון: מאז כולנו נחשפנו לפעילות החשובה שנעשתה בזירות השונות במלחמה בארגוני הפשע.

יואל חסון: נראה שבחזיתות מסוימות: במערכת המשפט ובמשטרה, יש תוצאות, פירות והצלחות.

יואל חסון: עם זאת, בישיבה הקודמת התרשמנו שבכל הנוגע לרשות המסים מדובר בחוליה חלשה.

יואל חסון: הועלו בישיבה הזו שאלות, ועתה עבר מספיק זמן כדי שנוכל לשמוע עדכונים ולדעת שגם רשות המסים היא גורם במלחמה בארגוני הפשע.

יואל חסון: בישיבה הקודמת שמענו שהוקמה ותוקצבה הרשות להגנת עדים.

יואל חסון: אנחנו דנו בנושא ובדקנו, היכן עומד משרד המשפטים בעייני הליכי החקיקה עליהם הצביע המחוקק.

יואל חסון: אז דובר על כך שיובא לכנסת תוך חצי שנה שינוי החקיקה המדובר.

יואל חסון: אנחנו נרצה לקבל עדכון ממשרד המשפטים בעניין הזה.

יואל חסון: אני מעביר את רשות הדיבור לנציג המבקר.

בועז ענר: ארגון זקוק למשאבים רבים.

בועז ענר: גם ארגון פשיעה זקוק למשאבים רבים.

בועז ענר: יש לו חיילים, והוא צריך לשלם להם שכר.

בועז ענר: הם נכנסים לפעמים לכלא, והוא צריך לתמוך בהם ובמשפחותיהם.

בועז ענר: הוא צריך לממן ייעוץ משפטי.

בועז ענר: הוא צריך לממן רכבים.

בועז ענר: הוא צריך לממן טכנולוגיות שונות.

בועז ענר: הוא צריך לשכור דירות וכו'.

בועז ענר: זו אופרציה מאוד גדולה.

בועז ענר: בהערכה גסה מדובר בעשרות עד מאות אלפי שקלים כל חודש.

בועז ענר: כדי שיהיו לו את המשאבים הוא זקוק להזרמת כספים מעולם הפשע וגם מעסקים מולבנים כאלה ואחרים.

בועז ענר: לכן המאבק הוא מורכב, כאשר חלקו המהותי הוא מאבק כלכלי.

בועז ענר: במשטרה אכן נעשה איגוד כוחות, אבל צריך עדיין לשפר מערכי טכנולוגיה, מז"פ וכו'.

בועז ענר: עיקר הבעיה הוא במערך הבין משרדי, שיתוף פעולה ומאמץ משותף של כל הגורמים, כדי להיאבק באותם ארגוני פשיעה, תוך מאבק כלכלי באמצעות שלטונות המס, מע"מ ומס הכנסה, שצריכים גם לתת מודיעין וגם לפעול בכלים משפטיים מול עסקים לא חוקיים מבחינת מיסוי.

בועז ענר: צריך לקחת מהמשאבים שלהם, לצמצם את המקורות שלהם, לחלט את ההון שלהם לפי חוקי מדינת ישראל וכו'.

בועז ענר: זאת תרומה מאוד חשובה של רשות המסים.

בועז ענר: הביקורת מצביעה על איחור ניכר בהתארגנות.

בועז ענר: יש כמובן גם את צד החקיקה של הפרקליטות, שבא לתמוך בזה.

בועז ענר: יש את הרשות להלבנת הון, שיש לה מאגרי מידע וצריך להגביר את שיתוף הפעולה איתה.

בועז ענר: בסך הכל מדובר במאמץ בין ארגוני כולל המחייב המון שיתוף פעולה, המון רצון טוב ושילוב כוחות כדי להיאבק באותם ארגונים.

יואל חסון: נראה כי אותו שיתוף פעולה שאתה מדבר עליו, ברגע שהוא עובד נכון הוא מניב פירות, יש פירות ומדינת ישראל מצליחה באופן משמעותי להילחם מלחמה אמיתית בארגוני הפשע.

יואל חסון: המלחמה האמיתית בארגוני הפשע היא בסופו של דבר אחד מהדברים המרכזיים שמדינה צריכה לספק לאזרחיה, מבחינת הביטחון האישי, מבחינת היכולת להתנהל כאזרח פרטי, כבעל עסק וכמי שסתם עובר ברחוב.

יואל חסון: לכן, הדבר זה קריטי ומשמעותי שהשיתוף הפעולה הזה יעבוד.

יואל חסון: כפי שאמרתי בדיון הראשון, הוועדה לביקורת המדינה מתכוונת לעקוב אחרי כל הגורמים שעוסקים במלחמה בארגוני הפשע, ולוודא שהם עובדים ומבצעים את הדברים.

יואל חסון: אני רוצה קודם לשמוע את התייחסותם של חברי הכנסת.

אופיר פינס-פז: תודה אדוני היו"ר.

אופיר פינס-פז: אני מברך אותך על העובדה שהחלטת לעשות דיון מעקב.

אופיר פינס-פז: זה חלק חשוב מאוד מביקורת המדינה.

אופיר פינס-פז: כל הכבוד.

אופיר פינס-פז: אני לא זוכר שהיו הרבה דיוני מעקב בוועדה הזו.

אופיר פינס-פז: אני חושב שצריך להמשיך ולטפל בכמה בעיות: נושא התקציב הממשלתי שיש למערכות האלה – גם בקיצוץ הרוחבי שהממשלה החליטה עליו החליטו לקצץ בתקציב המשטרה.

אופיר פינס-פז: אני לא רוצה לדבר על ה-350,000,000 שקלים, שהיו חסרים על פי המשטרה לאגף חקירה ומודיעין.

אופיר פינס-פז: כלומר, יש כאן מחסור גדול מאוד במשאבים.

אופיר פינס-פז: מדברים גבוהה-גבוהה על לחימה בפשיעה המאורגנת, ומצד שני חותכים את הרגליים, לא נותנים כלים לעשות את העבודה ברמה הנכונה.

אופיר פינס-פז: אני חושב שאם ממשלה מדברת גבוהה-גבוהה צריכה גם לא לעשות קיצוץ רוחבי בתקציב.

אופיר פינס-פז: הממשלה החליטה להחריג משרדי ממשלה מהקיצוץ הרוחבי, ואני רוצה להבין למה לא את משטרת ישראל ובייחוד את אגף החקירות והמודיעין.

אופיר פינס-פז: יושב כאן מנהל רשות המסים.

אופיר פינס-פז: סוף-סוף רשות המסים נוטלת חלק במאמץ המשולב.

אופיר פינס-פז: אני רוצה לברך אותך על זה.

אופיר פינס-פז: היה לנו בעניין הזה משבר בישיבה הקודמת.

אופיר פינס-פז: מאוד לא אהבנו את זה.

אופיר פינס-פז: אני מקווה שזה מתחיל לשאת פרי.

אופיר פינס-פז: בתי המשפט - צריך לשמוע את בתי המשפט.

אופיר פינס-פז: נדמה לי, שהענישה עדיין רחוקה מהנורמות שאנחנו היינו רוצים שיהיו.

אופיר פינס-פז: אתמול עברה בכנסת הצעת חוק בקריאה ראשונה בנושא אחידות שפיטה והכוונת השפיטה בנושאים האלה.

אופיר פינס-פז: בעיניי, לשם צריך לכוון החוק.

אופיר פינס-פז: אני חושב, שהציבור בישראל רוצה חוק וסדר, רוצה לראות לחימה בפשיעה המאורגנת, רוצה ענישה כבדה, רוצה את האנשים האלה מאחורי סורג ובריח להרבה מאוד שנים.

אופיר פינס-פז: זה בינתיים לא קורה.

אופיר פינס-פז: עכשיו שמעתי על מישהו שקיבל 10 חודשי מאסר, מישהו שקיבל 8 חודשים ומישהו שקיבל שנתיים.

אופיר פינס-פז: זה לא מה שמצופה ממערכת המשפט.

אופיר פינס-פז: אנחנו מצפים לענישה הרבה יותר כבדה.

אופיר פינס-פז: הרשות להגנת עדים – זה ביזיון שהרשות הזו בעת הזו עדיין לא פועלת בפול קצב.

אופיר פינס-פז: לפי מיטב ידיעתי היא עדיין לא לקחה תחת חסותה עד אחד מרכזי במסגרת תוכנית הגנה.

אופיר פינס-פז: זה מנותק לחלוטין מלוחות הזמנים שהממשלה הבטיחה לנו.

אופיר פינס-פז: על פי התחייבות הממשלה, הרשות הזו מזמן היתה צריכה לפעול.

אופיר פינס-פז: נמצא כאן מנהל הרשות, והוא בוודאי יוכל להתייחס לזה.

אופיר פינס-פז: נקודה נוספת שלא עלתה בדיון הקודם ובדוח המבקר, היא ארגוני פשיעה מחו"ל הפועלים בארץ.

אופיר פינס-פז: מאוד יכול להיות שהטבח בראשון בוצע על ידי ארגון פשיעה חיצוני, על ידי רוצחים שכירים שהובאו מחו"ל וקשורים לארגוני פשיעה ישראלים.

אופיר פינס-פז: הקשר בין ארגוני פשיעה בחו"ל לארגוני פשיעה בארץ במלחמה שלנו כלפי ארגוני פשיעה בחו"ל שמתחילים לעשות לנו בלגן בארץ הוא דבר שצריך לטפל בו.

אופיר פינס-פז: היום הפשיעה היא בינלאומית, כמו שהכלכלה היא בינלאומית וכמו שהתאגידים הם בינלאומיים.

אופיר פינס-פז: ראינו שארצות הברית דורשת את הסגרתם של ראשי הפשיעה הישראליים, כיוון שגם שם הם עושים דברים נוראיים.

אופיר פינס-פז: אני רוצה לשבח את משטרת ישראל.

אופיר פינס-פז: המפכ"ל אמר בצורה חדה וברורה כאשר הוא נכנס לתפקידו, שהנושא של לחימה בפשיעה יהיה בראש סדר העדיפויות, והוא אכן בראש סדר העדיפויות ויש תוצאות.

אופיר פינס-פז: אני רוצה לקבל הבהרות לגבי יחידת 433.

אופיר פינס-פז: קראנו שיש חוסר בהירות לגבי הסמכויות.

אופיר פינס-פז: ראינו שניצב יורם הלוי עזב את הפיקוד שם.

אופיר פינס-פז: זה לא דבר קטן.

אופיר פינס-פז: ניצב במשטרה זה אדם בכיר ומרכזי.

אופיר פינס-פז: אנחנו לא מחפשים רכילות, אלא מחפשים לדעת מה קורה.

אופיר פינס-פז: אנחנו רוצים לדעת האם היחידה הזו שהוקמה לצורך המאבק בפשיעה באמת מתפקדת בסינכרוניזציה מלאה תוך כדי יכולת הפקת 100% תפוקה, או שיש בעייתיות במבנה החדש.

אופיר פינס-פז: בשורה התחתונה, אני חושב שהמשטרה קבעה לעצמה יעד והיא הולכת עם היעד הזה יפה מאוד.

אופיר פינס-פז: אני חושב, שראשי ארגוני הפשיעה בישראל מרגישים מאוימים, מרגישים נרדפים, מרגישים שלא הכל הולך בקלות, הם כבר לא סלבריטאים.

אופיר פינס-פז: אני חושב, שיש כאן שינויי גם במהות, גם בתדמית וגם בדימוי.

אופיר פינס-פז: אני חושב שאנחנו בדרך הנכונה, אבל צריך לזכור שהמאבק בפשיעה הוא בלתי פוסק.

אופיר פינס-פז: מי שמרפה ליום אחד, הכל חוזר.

אופיר פינס-פז: אין ואקום.

אופיר פינס-פז: מי שהולך לנוח על זרי הדפנה יחטוף בגדול.

אופיר פינס-פז: לכן, צריך להבין שזה מאבק שאין לו סוף.

אופיר פינס-פז: המאבק הזה הוא יומיומי ובלתי פוסק.

אופיר פינס-פז: אני מקווה, שנמשיך לראות הישגים ונתחיל להחזיר את הביטחון האישי.

אופיר פינס-פז: עדיין יש תחושה בקרב הציבור הישראלי של סכנה.

אופיר פינס-פז: יש כאן פשיעה נוראה, שחלקה בכלל לא קשור למשפחות פשע.

אופיר פינס-פז: יש כאן אלימות נוראה.

אופיר פינס-פז: קורים פה דברים נוראים.

אופיר פינס-פז: דיברתי עם אנשים מחו"ל, והם לא מכירים דברים כאלה כמו טבח משפחות ורציחות נוראות, כמו מקרים בהם אנשים שלא קשורים לארגוני פשע רוצחים אנשים על שום דבר.

אופיר פינס-פז: זה אולי לא קשור רק למלחמה בארגוני הפשיעה אלא לדברים יותר גדולים.

אופיר פינס-פז: זה דבר שאנו צריכים לתת לו מענה.

אופיר פינס-פז: אני מדבר עלינו כמערכות ציבוריות, שהציבור מצפה ממנו לתשובות.

יואל חסון: תודה רבה.

יואל חסון: חה"כ סולודקין, בבקשה.

מרינה סולודקין: אני רוצה קודם כל לברך את ראש רשות המסים.

מרינה סולודקין: אני חושבת, שמאבק כלכלי זה ציפור הנפש ולב לבו של המאבק נגד ארגוני הפשע.

מרינה סולודקין: במקצוע ראשון שלי אני לימדתי היסטוריה של כלכלה ופיננסיים, ואני יכולה לומר לכם שהצלחה בהתמודדות עם מאפיה איטלקים בארצות הברית היתה על ידי כך שהצליחו להכניס לכלא אנשים שמתעלמים ממיסוי.

מרינה סולודקין: אני מבקשת במסגרת המעקב שעושה הוועדה, אולי בישיבה סגורה, לעשות שימוע ולהבין באיזה דרכים רשות המסים מתכוונת להילחם בפשע המאורגן.

יואל חסון: תודה רבה.

יואל חסון: חה"כ חנין בבקשה.

דב חנין: אני רוצה לברך על קיום הדיון הזה.

דב חנין: אני רוצה להביע הערכה על עבודתם של אנשי צוות מבקר המדינה בנושא הזה.

דב חנין: זה נושא שמיום ליום הופך ליותר אקטואלי, לצערי.

דב חנין: אני רוצה להצטרף לחלק מן הדברים שחה"כ פינס אמר, ולהתווכח איתו בנקודה אחת.

דב חנין: אני חושב שהשאלה של הפשיעה הבינלאומית היא שאלה מרכזית ביותר היום בהתמודדות עם ארגוני פשיעה.

דב חנין: זה רלוונטי לא רק לישראל אלא גם למקומות אחרים.

דב חנין: זה חלק מאוד מרכזי מאותה גלובליזציה שמאפיינת היום את המציאות החברתית.

דב חנין: הגלובליזציה הזו קיימת במישורים יותר גלויים ופחות גלויים, ואין ספק שאנו מתמודדים פה עם תופעות שהן בחלק הגדול חורגות החוצה מגבולות ישראל, וההתמודדות איתן צריכה להיות התמודדות שמשלבת כוחות בינלאומיים אחרים.

דב חנין: אני לא משוכנע שאנחנו נמצאים במצב הכי טוב מהבחינה הזו, ואני מתכוון לתיאומים בינינו לבין גורמי חקירה ומשטרה בארצות אחרות בעולם.

דב חנין: אני הייתי שמח לשמוע על מצב התיאום והעבודה המשותפת בינינו לבין גורמי חקירה ותיאום בעולם.

דב חנין: אנחנו צריכים לעשות תיאום כזה ביחס למדינות שיש לנו הערכות, שגורמי פשיעה שם, פשיעה פלילית רגילה או פשיעה פלילית כלכלית, שולחים זרועות לישראל ומנהלים פעילות גם בישראל.

דב חנין: זה מחייב אותנו בתיאום מאוד רציני ואינטנסיבי עם מדינות חבר העמים.

דב חנין: אני מאוד אשמח לשמוע, איפה עומדים הדברים בנושא הזה.

דב חנין: ההתמודדות עם הפשיעה המאורגנת, היא התמודדות כלכלית.

דב חנין: התמונה שמציג דוח הביקורת היא תמונה מדאיגה.

דב חנין: גם מול רשות המסים וגם מול הרשות להלבנת הון יש עדיין מרחב גדול של התקדמות ותיאום ומיצוי של היכולת לעבוד בצורה מתואמת ומשותפת בין נציגות המשטרה לבין יחידות רשות המסים והרשות להלבנת הון.

דב חנין: אני מציע לעצמנו להיזהר עם הסיסמה של החמרת ענישה.

דב חנין: אני חושב שהענישה בישראל היא ענישה חמורה בסך הכל.

דב חנין: צריך לגרום לכך, שיותר אנשים שמעורבים בארגוני פשיעה יועמדו לדין וישלמו את המחיר על מעשיהם.

דב חנין: הסיסמה של החמרת ענישה היא סיסמה לא נכונה, היא סיסמה לא אפקטיבית, והיא גם לא משפיעה על הורדת אחוזי הפשיעה בפועל.

דב חנין: אנחנו צריכים להגדיל את הוודאות של הענישה, להגדיל את הסיכוי של עבריינים להיתפס, להגדיל את יכולות המודיעין של המשטרה והגורמים הכלכליים שעוסקים בפשיעה ובעבריינות מאורגנת, ולחזק את שני האלמנטים של התיאום הבינלאומי ושל המהלכים הכלכליים.

יואל חסון: תודה רבה.

יואל חסון: חה"כ עזרא בבקשה.

גדעון עזרא: אני מבקש לומר, שהבסיס לכל הצלחה הוא המודיעין.

גדעון עזרא: בלי מודיעין לא יעזרו רשות המסים או כל אחד אחר.

גדעון עזרא: זה הניסיון שלי בחיים.

גדעון עזרא: על מנת שאנחנו נצליח, אנחנו צריכים לשאול את עצמנו האם למשטרה יש את הכלים, שהם מאוד מפותחים בעולם ובארץ.

גדעון עזרא: זה שייך לתפיסה ולהיבט הכלכלי.

גדעון עזרא: אם זה בנפשנו, אנחנו צריכים לשפר את הכלים.

גדעון עזרא: חלק חשוב היום הוא התקשורת.

גדעון עזרא: היכולת של המשטרה בכל הנוגע לתקשורת הוא בלתי מוגבל כאשר יש תקציב.

גדעון עזרא: כאשר אין לך תקציב אתה מפסיד אינפורמציה.

גדעון עזרא: אני חושב שישראל עשתה שגיאה בעבר, ואני לא יודע אם אפשר לתקן זאת ולחייב את חברות התקשורת לסייע למשטרת ישראל.

אופיר פינס-פז: מחייבים אותן.

גדעון עזרא: לא מחייבים אותן.

גדעון עזרא: יש עוד הרבה מה לעשות על מנת שהמשטרה תוכל לפתח את הנושא התקשורתי.

גדעון עזרא: כאשר יש מודיעין אפשר ללכת הלאה.

גדעון עזרא: אם יסתבר שהמודיעין קשור לארגון אחר, לרשות המסים או לרשות להלבנת הון, זה משהו אחר.

גדעון עזרא: אני מוכרח להגיד, שבתקופה שהייתי השר לביטחון הפנים היה לנו עקב אכילס בנושא של התיאום בין המשטרה לרשות להלבנת הון.

גדעון עזרא: אני שמעתי שנפתח חדר מצב משותף, ואני לא יודע איך הוא עובד.

30695: אני אתייחס לזה.

אופיר פינס-פז: עכשיו הוא עובד טוב.

גדעון עזרא: ללא כל ספק הנושא הזה הוא חיוני.

גדעון עזרא: אם המשטרה הגיעה לנקודה הנוגעת לרשות אחרת והרשות הזו לא מבינה את הצורך ומתעכבת או לא דוחפת, אז זה מעכב את כל הטיפול.

גדעון עזרא: כנ"ל לגבי הרשות להגנת עדים.

גדעון עזרא: זה חלק ממודיעין.

גדעון עזרא: אם אדם יידע בוודאות שלא יקרה לו רע והוא יספק את האינפורמציה, אנחנו יכולים לחסוך לעצמנו דרך ארוכה.

גדעון עזרא: אנחנו צריכים לדלג על כל המכשולים.

גדעון עזרא: כאן מי שמנצח על המלאכה במידה רבה הוא משרד המשפטים.

גדעון עזרא: אני לא יודע אם למשרד המשפטים יש רשימת עדיפויות לטיפול אל מול המערך הזה בכל הנושאים.

גדעון עזרא: מאחר והוא לא יכול לעשות את הדברים ביום אחד, הוא צריך לעשות רשימה של עדיפויות: מה קודם ומה אחר כך.

גדעון עזרא: לגבי השפיטה – יש פרקים חשובים בשפיטה שאפשר לשפר, ויש פרקים אחרים שהם בסדר.

גדעון עזרא: בסופו של דבר הבעיה היא שמגיעים לעסקאות טיעון מחוסר מודיעין.

גדעון עזרא: כאשר אין לך מודיעין אתה מגיע לעסקאות טיעון.

גדעון עזרא: עסקאות טיעון הן האויב של שומרי החוק.

גדעון עזרא: כאן אנו חוזרים חזרה לנושא המודיעין ולנושא התקציב של המשטרה.

גדעון עזרא: מנקודת ראותי כמי שהיה בשב"כ, אני אומר שלהיות איש מודיעין זה דבר אחד ולהיות חוקר זה דבר אחד, להיות שוטר סיור זה דבר אחד, ולהיות איש מעבדת מז"פ זה דבר אחר.

גדעון עזרא: המשטרה צריכה להיות יותר מקצועית בכל אחד מהארגונים הללו ולא לבחור מתוך המצאי הקיים את האנשים.

גדעון עזרא: צריך לגייס את האנשים מראש לתפקידים אליהם הם מיועדים, ולדעת שהמשימה שלהם היא להתחיל בנקודה הזו ולסיים בנקודה הזו.

גדעון עזרא: לפי דעתי, אנחנו לא עושים את זה וממנים אנשים לתפקידים שלא מתאימים להם.

גדעון עזרא: אני חושב, שהמשטרה מתייחסת לנושא הזה בצורה שטחית.

גדעון עזרא: צריך לעשות את זה בצורה יותר מקצועית.

גדעון עזרא: לגבי הסיור – משרד הביטחון איננו מוכן להקצות כוח אדם שלו, של מגויסי חובה, אלא ליחידות מבצעיות של המשטרה.

גדעון עזרא: כאשר למשטרה אין כוח אדם אחת הדרכים היא להרחיב את היכולת, לגייס שוטרי או שוטרות שח"מ ליחידות עורפיות של משטרת ישראל כדי לפנות שוטרים נוספים.

גדעון עזרא: זאת הצעת חוק שצריך לקדם.

גדעון עזרא: אני עושה צעדים על מנת לקדם אותה.

גדעון עזרא: זה לא יהיה פשוט מבחינת משרד הביטחון, אבל מצד שני למרות שיש לנו רק צבא אחד יש לנו גם משטרה אחת.

גדעון עזרא: כאן לא מנו חלק גדול מן הבעיות.

גדעון עזרא: אני חושב שצריך לדרוש להרחיב את היריעה בנושא הזה.

גדעון עזרא: לגבי רשות המסים – ראש רשות המסים, אני בתוך עמי חי.

גדעון עזרא: אני רואה שמגזרים שלמים במקומות שלמים המושג של תשלום מסים הוא מהם ואילך.

גדעון עזרא: אני לא מאשים אותך, משום שיש במגזרים האלה בעיות אחרות מעבר לפשיעה.

גדעון עזרא: צריך לטפל בדברים האלה במסגרת הבלתי אפשרית של מדינת ישראל.

יואל חסון: מר נסרדישי, אני קראתי היום בעיתון שאתם מציבים יעד לטפל באנשים שמשכירים דירות.

יואל חסון: אם אתה שואל אותי, יש אנשים הרבה יותר חשובים שאתם צריכים לטפל בהם ולגבות מהם מס.

יואל חסון: למקומות ששם לא משלמים מסים, לשם אתם לא הולכים.

יואל חסון: למרות שזה לא נושא הדיון, זו הערה לפרוטוקול.

יואל חסון: אני רוצה ללכת מן הקל אל הכבד.

יואל חסון: אני רוצה לפנות לנציגת משרד המשפטים.

יואל חסון: אתם התחייבתם שתוך חצי שנה יוגשו תיקוני החוק הנדרשים לכנסת.

יואל חסון: האם עשיתם זאת?

עמית מררי: אני רוצה לעדכן לגבי שלושת הנושאים שהוזכרו פה בישיבה הקודמת, ואחר כך להזכיר נושאים נוספים הקשורים לפשיעה מאורגנת ובהם אנו מטפלים.

עמית מררי: כמו שאמרתי בישיבה הקודמת, נושא הפשיעה החמורה נמצא בסדר עדיפות מאוד גבוה אצלנו במחלקה.

עמית מררי: לגבי תיקון מס' 7 לחוק איסור הלבנת הון – התיקון עדיין נמצא על שולחנה של ועדת חוק, חוקה ומשפט.

עמית מררי: שר המשפטים פנה ליו"ר הוועדה בבקשה לקדם זאת.

אופיר פינס-פז: כמה זמן זה בוועדה?

יואל חסון: גם אנחנו פנינו.

יואל חסון: זה נמצא שם הרבה זמן.

עמית מררי: כבר מלאו שנתיים מאז שההצעה עברה קריאה ראשונה בכנסת הקודמת, ביולי 2007.

עמית מררי: הרציפות אושרה ביולי.

אופיר פינס-פז: מה הבעיה?

אופיר פינס-פז: למה לא מקדמים את זה?

אופיר פינס-פז: האם יש איזושהי בעיה?

עמית מררי: אין בעיה.

עמית מררי: זה חוק שדורש כמה דיונים.

עמית מררי: אי אפשר יהיה לגמור את זה בדיון אחד.

עמית מררי: אני מניחה, שזה עניין של סדרי עדיפויות.

עמית מררי: אני מקווה שנוכח פניית השר ייעשה מאמץ לקדם את זה.

אופיר פינס-פז: אני יושב בוועדה הזו.

אופיר פינס-פז: אני אטפל בזה.

יואל חסון: מה עם שאר הליכי החקיקה שדובר עליהם?

עמית מררי: לגבי הוספת סעיף 220 לפקודת מס הכנסה כעבירת מקור – לא נדרשת חקיקה ראשית.

עמית מררי: מספיק צו של שר המשפטים.

עמית מררי: התקיימו דיונים בנושא אצלנו במחלקה.

עמית מררי: מאחר שעמדת בנק ישראל ומשרד האוצר לא גובשה, ביקשנו את עמדתם.

עמית מררי: בנק ישראל חזר אלינו עם תשובה תומכת.

עמית מררי: למרות פניות רבות מאוד למשרד האוצר, טרם קיבלנו את העמדה שלהם.

עמית מררי: נמסר לנו שמתקיימות כמה ישיבות אצל מנכ"ל משרד האוצר, שבוחן את העניין היטב.

יואל חסון: מה אתם מבקשים ממשרד האוצר?

עמית מררי: תשובה לגבי עמדתם, האם הם תומכים או לא תומכים בתיקון הוספת סעיף 220 לפקודת מס הכנסה כעבירת מקור.

יואל חסון: שיאמרו את עמדתם.

עמית מררי: עמדתם חשובה.

יואל חסון: האם נציג האוצר פה?

קריאה: כן.

עמית מררי: נושא נוסף הוא תיקון סעיף 62 לחוק סדר הדין הפלילי לעניין הארכת תקופה שבה בית המשפט העליון בוחן מעצרים עד תום ההליכים.

עמית מררי: לאחרונה גובשה טיוטת תזכיר, הצעה בין הפרקליטות למחלקת ייעוץ וחקיקה.

עמית מררי: היתה פניה לוועדת נאור ונשאל, האם ועדת נאור המטפלת בנושא דומה מבקשת לדון בנושא הזה.

עמית מררי: הישיבה הבאה של ועדת נאור אמורה להתקיים בחודש דצמבר, כך שאו שיתקיים ישיבה בוועדת נאור או שהתזכיר יופץ.

יואל חסון: אני חייב לומר לך משהו בכל הנוגע לתיקוני החקיקה – זה לוקח המון זמן.

יואל חסון: את אמרת לי את אותו דבר לפני חצי שנה.

יואל חסון: אני מנחש שאתם לא תכתבו תזכיר לפני שוועדת נאור תיתן את עמדתה.

יואל חסון: אתם מתנהלים בלוחות זמנים ארוכים, אלא אם כן תאמרי לוועדה שזה לא מפריע לכם להילחם בארגוני הפשיעה.

יואל חסון: אם תגידי שהתיקונים האלה לא דחופים, אני אבין.

יואל חסון: את מתנהלת לפי סדר יום כאילו זה לא דחוף.

יואל חסון: יכול להיות שאת צריכה להגיד לוועדה, שזה לא דחוף, אני מצליחה לטפל בארגוני הפשיעה גם בלי התיקונים הנדרשים ובלי כל העבודה הפנימית הזו.

יואל חסון: אם תגידי לי את זה ותשכנעי אותי, אני אגיד בסדר.

יואל חסון: תגידי, האם זה דחוף או לא דחוף.

עמית מררי: אין ספק שזה דחוף.

יואל חסון: אם כך, את לא פועלת לפי סדר יום דחוף.

עמית מררי: הנושא הזה הוא דחוף.

עמית מררי: גם נושאים נוספים הקשורים לפשיעה מאורגנת הם דחופים.

עמית מררי: בעניין הזה התקיימו התייעצויות בין הפרקליטות לבין מחלקת ייעוץ וחקיקה.

עמית מררי: אין פה פתרון אחד נכון.

עמית מררי: הכוונה היתה למצוא פתרון מאוזן, שמצד אחד יאפשר לשמור על זכויות עצורים, ומצד שני ייתן מענה למקרים כדוגמת פשיעה מאורגנת, שבהם יש ריבויי נאשמים ותיקים מורכבים, בהם יש צורך למציאת איזון שונה מהאיזון הקיים כיום.

עמית מררי: התקיימו הדיונים, גובש פתרון מוסכם, ועכשיו ייתכן שוועדת נאור תרצה לדון בכך וייתכן שלא.

יואל חסון: אם ועדת נאור תרצה לדון בכך, מה יהיה התהליך?

עמית מררי: ועדת נאור תקיים ישיבה בדצמבר.

יואל חסון: האם באותה ישיבה היא תחליט, או שניכנס לתהליך של דיונים בוועדת נאור?

עמית מררי: קשה לי להעריך.

יואל חסון: את מעריכה, שכן, שניכנס לתהליך של דיונים עכשיו.

עמית מררי: אני מקווה שלא.

יואל חסון: אני מוכרח לומר שאני ממש לא מקבל את זה.

יואל חסון: אני רואה את זה בהרבה דיונים שבין משרד המשפטים לפרקליטות.

יואל חסון: כל דבר לוקח המון זמן.

יואל חסון: למה אתם לא מסוגלים להחליט על סוג של שולחן עגול עד אשר ייצא עשן לבן.

יואל חסון: אני מנחש, שאם נכנס לתהליך של ועדת נאור גם עוד חצי שנה תדווחי שלא קורה שום דבר.

עמית מררי: אני מניחה שלא.

עמית מררי: לדעתנו זה פתרון נכון וראוי.

עמית מררי: גם אם ועדת נאור תבקש לדון, הדיון יהיה נקודתי.

עמית מררי: כפי שאמרתי, אנחנו מבקשים לדון בזה בדחיפות.

יואל חסון: מהו טווח הזמנים?

עמית מררי: כפי שאמרתי, יש דיון בוועדת נאור בדצמבר.

עמית מררי: אם ועדת נאור תרצה לדון בזה, אנחנו נבקש שיתקיים דיון מוקדם.

עמית מררי: אם ועדת נאור תחליט שהיא לא רוצה לדון, התזכיר יופץ מיד, לפני דצמבר.

עמית מררי: אני רוצה להזכיר גם תיקונים אחרים שאנחנו עוסקים בהם.

עמית מררי: הופץ תזכיר לתיקון נוסף לחוק איסור הלבנת הון, שמטפל בנושאים שונים.

אופיר פינס-פז: במה הוא מטפל?

אופיר פינס-פז: אני חייב להגיד, שהכנסת חוקקה את חוק איסור הלבנת הון בצורה די רשלנית.

עמית מררי: התיקון הזה מבקש ליישם לקחי יישום של החוק, וגם נועד להתאים את חוק איסור הלבנת הון לסטנדרטים בינלאומיים.

עמית מררי: יש המשך עבודה מאומץ ואינטנסיבי על חוק חילוט.

עמית מררי: מדובר בהסדר לחוק חילוט חדש.

יואל חסון: זה אחד הכלים המשמעותיים.

עמית מררי: אכן.

עמית מררי: הכוונה היא לאמץ הסדר יעיל וחדש.

יואל חסון: האם מה שמאפשר החוק היום מבחינת חילוט הוא לא מספיק למלחמה בארגוני פשיעה?

עמית מררי: היום אין כלי אחיד.

עמית מררי: יש הסדר חדשני בחוק איסור הלבנת הון, יש הסדר חדשני בחוק המאבק בארגוני פשיעה גם בפקודת המסים, אבל המטרה היא ליצור הסדר אחיד, יעיל וחדשני.

יואל חסון: מתי זה יקרה?

עמית מררי: הדיונים הם דיונים אינטנסיביים.

עמית מררי: זה נושא מאוד מורכב.

עמית מררי: מדובר בהליך פלילי ואזרחי.

עמית מררי: עוד שתיים שלוש ישיבות יסתיים גיבוש של הצעה.

יואל חסון: אני חושב שעבודת המשטרה היא מרשימה בתחום הזה של ארגוני הפשיעה.

יואל חסון: אני מתאר לעצמי שהם תופסים את ראשי פשע, את אותם חיילים, את אותו רכוש ואוספים מידע לגבי חשבון בנק כזה ואחר, אבל כאשר החוק צריך לעזור להם לקטוע את צינור ההזנה הזה הוא לא עושה זאת.

עמית מררי: יש הסדרים חדשניים גם בחוק איסור הלבנת הון.

יואל חסון: האם את אומרת לי, שמאפשרים לקטוע את חוט ההזנה הזה של הכספים ושל המשאבים לארגוני הפשיעה?

עמית מררי: ההסדרים בחוקים האלה הם הסדרים חדשים והסדרים טובים.

עמית מררי: המטרה היא לשכלל את ההסדרים עוד יותר.

עמית מררי: המטרה היא ליצור כלי אחיד, שכיום איננו, לגבי עבירות אחרות.

מרינה סולודקין: אנחנו יושבים כאן הרבה שנים, ואנחנו רואים שעובדי המשרדים מאוד נהנים מתהליכים של דיון.

מרינה סולודקין: חלק מביקורת ופיקוח זה לוח זמנים.

מרינה סולודקין: אני הייתי בתפקידים שונים במשרדים השונים, וראיתי שמאוד נהנים לשמוע דיונים ואחר כך שום דבר לא יוצא.

יואל חסון: כלומר, ועדה על ועדה על ועדה.

מרינה סולודקין: ועדה על ועדה.

יואל חסון: הערה חשובה.

יואל חסון: ניצב סגלוביץ', בבקשה.

30695: הוועדה המתמדת שאני עומד בראשה, שמאגדת את כל הגופים דרגה מספר הצעות חוק ומספר נושאים, והביאה אותם בפני היועץ המשפטי לממשלה בכובע שלו כיו"ר הוועדה המתמדת.

30695: בדרוג שאני נותן, גם בכובע של יו"ר ועדה מתמדת וגם כראש אגף חקירות במשטרה, שלושה נושאים נלקחו לטיפול אישית על ידי היועץ המשפטי לממשלה בכובעו כיועץ המשפטי לממשלה.

30695: אחד מהם הוא הנושא של חומרי מודיעין וחומרי חקירה.

30695: הדבר השני הוא סעיף 220 לפקודת מס הכנסה, שהוא שינוי קטן שיכול להוביל לשינויי דרמטי.

30695: גם היועץ המשפטי חושב כך.

אופיר פינס-פז: מה זה?

30695: שינוי שיהפוך את עבירות המס לעבירות מקור.

30695: הדבר השלישי הוא סעיף 61-62 לפסד"פ וכל הקשור לוועדת נאור.

30695: אלה שלושת הנושאים המרכזיים.

30695: אי אפשר לטפל בכל הנושאים.

30695: אלה שלושה נושאים משפטיים והם נמצאים בסדר עדיפות מאוד גבוה במשרד המשפטים, בטיפול אישי של היועץ המשפטי לממשלה.

30695: יתר על כן, יש גם פורום שמתכנס בעקבות ולא בעקבות הדברים האלה.

30695: הוא כולל את השר לביטחון פנים, שגם הוא מעורב בהצעות האלה, ואת שר המשפטים.

30695: כל מה שאני אומר כאן נאמר כבר מספר פעמים, ומטופל תוך כדי מעקב של שר המשפטים עצמו.

30695: כלומר, בתוך הלופ הזה יש ועדת חוקה, יועץ משפטי לממשלה, שר המשפטים והשר לביטחון פנים, שמטפלים לפחות בשלושת הנושאים האלה.

30695: לכן,אני מעריך שהטיפול בנושאים האלה ייקח פחות זמן.

יואל חסון: מה חסר לכם מבחינת חקיקה?

30695: שלושת הדברים האלה הם דברים מרכזיים.

30695: שינויי חקיקה בחומרי מודיעין וחומרי חקיקה נמצא אצל היועץ המשפטי לממשלה נכון לימים אלה.

30695: בנוסף, תיקון של סעיף 61-62 לפסד"פ, הנושא של מעצר עד תום ההליכים.

30695: הנושא השלישי, הוא סעיף 220 לפקודת מס הכנסה.

30695: אלה שלושת הדברים המרכזיים, שאני שמתי בסדר עדיפות ראשון.

יואל חסון: ואתה מעריך שהם נמצאים בסדר עדיפות גבוה.

30695: זה בסדר עדיפות גבוה.

30695: לגבי לוחות זמנים, קטונתי.

30695: אני יכול להעיד, שאלה שלושת הדברים המרכזיים לטיפול, מבחינתי, מבחינת הוועדה המתמדת ומבחינת היועץ המשפטי לממשלה.

30695: היועץ המשפטי לממשלה, בכובע שלו כיו"ר צוות ההיגוי מתוך החלטת הממשלה מינואר 2006, שם אותם בסדר עדיפות גבוה.

יואל חסון: אני מודה לך.

יואל חסון: בהמשך נרצה לשמוע מה קורה מבחינת הפעולות המשטרתיות בשטח.

יואל חסון: בישיבה הראשונה דיברנו על פעילות רשות המסים.

יואל חסון: אז התרשמנו שרשות המסים לא היתה ערוכה.

יואל חסון: אנחנו רוצים לשמוע ולקוות שהדברים השתנו.

יואל חסון: אדוני ראש הרשות, האם אתם חלק מצוות המשימה היום?

יואל חסון: מהם ההישגים בנושא הזה?

יואל חסון: האם אתה יכול להצביע על פעולות שעשיתם בחודשים האחרונים, ששיפרו את ההתמודדות שלכם בנושא הזה וגם הביאו הצלחות בשטח בלחימה עצמה בארגוני הפשיעה?

יהודה נסרדישי: ראשית, אני רוצה לציין שאנחנו מייחסים חשיבות רבה לדוחות מבקר המדינה.

יהודה נסרדישי: זה כלי בונה, בפרט בנושא הזה, שאני לוקח אותו לתשומת לבי גם כאזרח וגם כגובה מס.

יהודה נסרדישי: רשות המסים רואה חשיבות עליונה במאבק במשפחות הפשיעה המאורגנת.

יהודה נסרדישי: את חלקם אני מכיר מתחומים אזרחים ומתחומים אחרים עקב שנים רבות של עבודה ברשות המסים.

יהודה נסרדישי: בתקופה האחרונה אנחנו משקיעים מאמצים אדירים להיות שם, ובחלק מן המקרים אנחנו כבר שם.

יהודה נסרדישי: גם בצד הארגוני שמתי לי את זה למטרה.

יהודה נסרדישי: אני יכול לבשר, שבסוף שבוע האחרון זה הבית שלי.

יהודה נסרדישי: את נושא התקינה סיכמנו אתמול בערב עם אגף התקציבים, כולל אמירה כללית לגבי ביטחונם של אותם אנשים.

אופיר פינס-פז: מה הם כל כך מפחדים?

אופיר פינס-פז: למה פעם חיסלו מישהו מרשות המסים?

אופיר פינס-פז: כל הזמן מפחדים ורוצים תופסות.

אופיר פינס-פז: לא אהבתי את הקטע הזה.

מרינה סולודקין: מחסלים אזרחים.

יהודה נסרדישי: לא צריך להתעלם מזה.

יהודה נסרדישי: אנחנו מלווים אותם יחד עם המשטרה.

יהודה נסרדישי: העובדים לא דורשים הרבה.

יהודה נסרדישי: הם דורשים את המינימום.

אופיר פינס-פז: כמה הם דורשים?

אבי ארדיטי: זה לא כסף.

אבי ארדיטי: זה נושא של ביטוח.

אבי ארדיטי: ניסו להסדיר את הנושא של הביטוח, והנושא הוסדר.

יהודה נסרדישי: אני מוסר את זה כדיווח.

יהודה נסרדישי: אין ספק שרשות המסים היא צלע במאבק בפשיעה המאורגנת, אבל היא לא צלע בלעדי.

יהודה נסרדישי: אני כגובה מס צריך גם להתמודד עם הפשיעה האזרחית.

יהודה נסרדישי: דיברתם על זה שפה ושם קופות לא רושמות.

אופיר פינס-פז: פה ושם רואים שקופות רושמות.

אופיר פינס-פז: זו הבעיה.

יהודה נסרדישי: אני הייתי בצבא.

יהודה נסרדישי: יש כוחות ויש משימות.

יהודה נסרדישי: הכוחות הם נתונים, והמשימות נכנסות לתוכנית עבודה בהתאם לכוח שיש לך.

יהודה נסרדישי: בחצי השנה האחרונה פקדתי 10,000 עוסקים בבתי עסק.

יהודה נסרדישי: עשינו 60,000 מבצעים בלילות ובימים.

יהודה נסרדישי: אני אישית סיירתי במועדוני לילה ובפאבים בימי חמישי בתל אביב, ושאלתי אותם למה הם לא רושמים.

יהודה נסרדישי: כלומר, אנחנו בשטח.

יהודה נסרדישי: אנחנו חזרנו בצורה די משמעותית בשנה האחרונה לשטח.

יהודה נסרדישי: כלומר, יש לנו גם משימות אחרות.

יהודה נסרדישי: אני מטפל בתיקים במישור החקירות את הצווארון הלבן עם תכנוני מס.

יהודה נסרדישי: אני צריך גם לגבות כסף.

יהודה נסרדישי: לנו יש יותר ניסיון בצד החקירות האזרחיות, אבל תוך כדי תנועה בשיתוף עם המשטרה אנחנו לומדים ומתקדמים הלאה.

יהודה נסרדישי: תוך כדי תנועה אנחנו מסיקים מסקנות, לומדים ומתקדמים הלאה.

יהודה נסרדישי: המוקד המשולב שנמצא במטה הארצי עובד יפה מאוד.

יהודה נסרדישי: נמצאים שם אנשי משטרה, אנשי רשות להלבנת הון ואנשי רשות המסים.

יהודה נסרדישי: אגב, ישנה בעיה חוקית, אז אני חותם על הסרת החיסיון כדי שכולם יוכלו לדעת את המידע.

יהודה נסרדישי: יש מגבלה חוקית, ולכן אני לוקח את השמות של האנשים ואני מתיר את חשיפת המידע לגל הגופים שישתמשו בו.

יהודה נסרדישי: לגבי עבירת מקור – היום בשעה 14:00 יש דיון אצל מנכ"ל האוצר.

יהודה נסרדישי: אני ביחד עם הנהלת האוצר משתתפים בדיון.

יהודה נסרדישי: אני מקווה שנגבש עמדה ונעביר את עמדתנו בעניין עבירת המקור.

יהודה נסרדישי: יש לכך השלכות ישירות על סעיף 220.

יהודה נסרדישי: סעיף 220 מדבר על העלמה, השמטה, על עבירות מס חמורות.

יהודה נסרדישי: קיימנו מספר דיונים, ואני מקווה שתוך תקופה קצרה נתגבש.

יהודה נסרדישי: מה נעשה מאז הישיבה הקודמת – מס הכנסה חזר לפעילות מלאה במסגרת צוותי חקירות משותפים עם המשטרה.

יהודה נסרדישי: במס הכנסה הוחלט – וזו החלטה "אוצרית" שנפלה על דעתי – שנקים יחידה מיוחדת למלחמה בפשיעה המאורגנת.

יהודה נסרדישי: זו סיירת שהולכת לקום.

יהודה נסרדישי: ישנה תקינה של 66 משרות.

יהודה נסרדישי: הם צריכים לעבור קורס מפקחים וקורס חוקרים.

יהודה נסרדישי: גם אם אנשים באים מרקע צבאי או בטחוני, צריך להכשיר אותם לתחום המס.

יהודה נסרדישי: תחום המס הוא תחום מאוד ספציפי ומיוחד.

יהודה נסרדישי: אנחנו התחלנו כבר באיתור וגיוס האנשים.

יהודה נסרדישי: אני מקווה שבתקופה הקרובה נוכל להעמיד את היחידה על הרגליים.

יהודה נסרדישי: עם הסיום הגיוס נשלים את הלוגיסטיקה.

יהודה נסרדישי: אתמול בערב סיכמתי זאת.

יהודה נסרדישי: שיתוף הפעולה ההדוק מתבצע בין שני אנשים שיושבים כאן:

יהודה נסרדישי: יואב סגלוביץ' – שהוא ברמ"ח אבריו נמצא בתוך המלחמה הזו, אבי ארדיטי – סמנכ"ל החקירות והמודיעין שלי.

יהודה נסרדישי: כאשר צריך אני נכנס לשם, אבל הם עושים עבודה נהדרת תוך שיתוף פעולה מלא.

יהודה נסרדישי: צוותי המשימה מוגדרים אחת לשנה.

יהודה נסרדישי: ישנה ועדה עליונה, שאני מתוקף תפקידי חבר בה.

יהודה נסרדישי: אנחנו מסמנים את היעדים.

יהודה נסרדישי: אנשי מכס ומע"מ נמצאים כבר בתוך צוותי המשימה.

יהודה נסרדישי: אנחנו נתנו את חלקנו.

יהודה נסרדישי: היה מאבק מול ארגוני העובדים, ואני שבע רצון ששכנעתי אותם.

יהודה נסרדישי: הסכמים נחתמו.

יהודה נסרדישי: אני מקווה שיהיו לנו שנה וחצי שקטות, ואנחנו נפעל במלוא המרץ.

יואל חסון: מה תהיה שיטת העבודה של הסיירת?

יואל חסון: תחת מי היא פועלת?

יואל חסון: מי יהיה ראש הסיירת?

יואל חסון: במה היא תעסוק?

יהודה נסרדישי: כל יחידה ברשות המסים כפופה למנהל רשות המסים.

יהודה נסרדישי: הכפיפות הישירה תהיה לאבי ארדיטי, סמנכ"ל חקירות ומודיעין בכל רשות המסים.

יהודה נסרדישי: יש לנו יחידה סמויה, יחידת המודיעין והיעדים, שיש לה הצלחות אדירות בתחום המודיעין ואספקת המידע.

יהודה נסרדישי: גם היחידה הזו כפופה ישירות לאבי ארדיטי.

יהודה נסרדישי: כך עובדת המערכת.

יהודה נסרדישי: כפי שפורסם – ואני לא בדיוק כוכב תקשורת – אנחנו היינו שותפים למספר פעולות של המשטרה.

יהודה נסרדישי: לא המקום כן לפרטם מטעמי חיסיון.

יהודה נסרדישי: ביחד עם המשטרה הגענו להישגים טובים ויפים בתחום הזה.

יואל חסון: האם אתה יכול לדבר על היקף הנכסים שנתפסו או חולטו?

יהודה נסרדישי: זה לא מדגם מייצג.

יהודה נסרדישי: אני אומר לך שמערך מודיעין וחקירות לא תפקידו דווקא לגבות כסף אלא להרתיע.

יהודה נסרדישי: עצם ההרתעה, עצם זה שאתה נוגע בארגונים, זה האפקט הכי גדול שיכול להיות.

מרינה סולודקין: דיברת על סיירת בנושא של פשע מאורגן.

מרינה סולודקין: אתה אמרת שאתה מגייס אנשי צבא.

יהודה נסרדישי: לא.

יהודה נסרדישי: אם יהיה לאנשים רקע צבאי זה לא מזיק, בעיקר במודיעין ובחקירות.

יהודה נסרדישי: אני צריך להכשיר אותם.

יהודה נסרדישי: אני צריך להעביר אותם קורס מפקחים וקורס חוקרים ספציפי במס הכנסה.

יהודה נסרדישי: דיני המס הם מורכבים.

יהודה נסרדישי: כך אתה הופך אותם לחלק מסיירת ברשות המסים.

מרינה סולודקין: למה לא לקחת כלכלנים?

יהודה נסרדישי: אני לא אומר שלא.

אופיר פינס-פז: את לא יודעת שישראל זה צבא שיש לו מדינה?

אבי ארדיטי: הרעיון הוא לקלוט כלכלנים, רואי חשבון ומשפטנים.

יהודה נסרדישי: בתקופה האחרונה לא היינו מספיק שם.

יהודה נסרדישי: היינו מעט מאוד שם.

יהודה נסרדישי: ברבעון האחרון של 2009 ובתוכנית עבודה לשנת 2010 אני משקיע משאבים על מנת לפצות את כולנו במלחמה בפשיעה המאורגנת.

אופיר פינס-פז: מה קורה עם כל בעלי התפקידים ברשות המסים שמונו במסגרת הפרשה הגדולה?

אופיר פינס-פז: אני מבין שכולם עדיין מכהנים בתפקידם.

אופיר פינס-פז: לא עשית מכרזים חדשים.

יהודה נסרדישי: עיתונים לא תמיד מדייקים.

יהודה נסרדישי: אם אתה מתכוון לפרשת רשות המסים, אני יכול להגיד לך שאנחנו ממש בנקודת היציאה.

יהודה נסרדישי: הוחלט כבר נגד מי להגיש כתב אישום ונגד מי לא להגיש כתב אישום.

יהודה נסרדישי: כל אדם אחר שנחקר או אשר היה במשטרה ולא הגיע לשלב הזה, בעיניי הוא בחזקת זכאי.

יהודה נסרדישי: מה זה משנה אם הוא עובד או לא עובד.

יהודה נסרדישי: ראיתי את הכתבה ב"מעריב".

יהודה נסרדישי: באנשים האלה טיפלה המשטרה והפרקליטות.

אופיר פינס-פז: אבל הם, לכאורה, מונו בהליכים לא תקינים.

יהודה נסרדישי: לא.

יהודה נסרדישי: אין לי מידע על זה.

אופיר פינס-פז: זה מה שהכתבה טענה.

יהודה נסרדישי: אני כל יום קורא 4 עיתונים, כאשר עיתון אחד סותר את העיתון האחר.

יואל חסון: אז מה אתה עושה?

יואל חסון: האם אתה גובה מהם יותר מס?

אופיר פינס-פז: אתה רוצה שאני אסדר לך פגישה עם העורכים?

יהודה נסרדישי: אני יודע מתי לצאת לתקשורת, בעיקר בנושאים מקצועיים.

יהודה נסרדישי: אני עסוק יותר בעשייה ובהובלה.

יהודה נסרדישי: רשות המסים היא אחד הדברים החשובים ביותר, היא מספקת את החמצן לממן את תקציב מדינת ישראל.

יהודה נסרדישי: אני משתדל לעשות את זה ברמ"ח אבריי.

יואל חסון: תודה רבה.

יואל חסון: מר ארדיטי, בבקשה.

אבי ארדיטי: לגבי המתכונת של היחידה - חשוב לציין שרשות המסים מטפלת בשוטף בארגוני פשיעה, אבל לא במתכונת של כוחות המשימה.

אבי ארדיטי: היום אנו יוצרים מתווה חדש של עבודה עם משטרת ישראל.

אבי ארדיטי: אני מאמין גדול מאוד במתווה הזה.

אבי ארדיטי: אני חושב שזה מתווה שישא הצלחות, וימים יגידו.

יואל חסון: האם תוכל להסביר לוועדה, בלי לחשוף שיטות פעולה, איך עובד הסנכרון ביניכם לבין המשטרה?

אבי ארדיטי: בצוותי המשימה עובדים ביחד.

אבי ארדיטי: איש רשות המסים לצד חוקר של משטרת ישראל והפרקליטות בצוות אחד.

אבי ארדיטי: יש משימה, וכולם ממוקדים באותה משימה.

אבי ארדיטי: הרעיון הוא לפעול כגוף אחד.

אבי ארדיטי: כמובן שאנחנו רק בתחילת הדרך.

אבי ארדיטי: אנחנו עכשיו לומדים איך להניע את זה.

יואל חסון: נניח שבמשטרה נאסף מודיעין לגבי קבוצת פשע מסוימת, ובתוך המודיעין מתגלה היבט של מיסוי או גבייה, מה קורה אז?

אבי ארדיטי: הכל פתוח לכולם.

יואל חסון: וזה אכן פתוח לכולם.

אבי ארדיטי: זה פתוח לכולם.

אבי ארדיטי: תוך כדי תנועה אנחנו מתקנים.

אבי ארדיטי: זו מתכונת חדשה שעד היום לא היתה.

אבי ארדיטי: אני רוצה לומר כמה מילים על היחידה הזו.

אופיר פינס-פז: כאשר ממנים היום צוות חקירה באגף החקירות בתיק מסוים, האם מוסיפים לצוות איש רשות המסים?

אבי ארדיטי: יש כמה מודלים.

אבי ארדיטי: יש מודל של כוחות המשימה, שזה מודל מאוד מובנה.

אבי ארדיטי: מגדירים מי הם החברים באותו המודל, ונציג רשות המסים הוא חלק מאותו מודל.

אבי ארדיטי: יש מודל של צח"מ משותף.

אבי ארדיטי: כלומר, לא כולם מוגדרים כפשיעה מאורגנת.

אבי ארדיטי: יש גם פשיעה קשה, שיש מקום שרשות המסים תהיה שותפה גם כן.

אבי ארדיטי: אנחנו עכשיו מעבים את העסק הזה, ויש לו מעט צח"מ שפועלים בימים אלה.

בועז ענר: יש לכם תקינה, גיוס והכשרה.

בועז ענר: מהו לוח הזמנים שבו היחידה מתחילה לפעול בצורה משמעותית?

בועז ענר: נפריד בין מע"מ לבין מס הכנסה.

בועז ענר: אנשי מע"מ מאיישים את כוחות המשימה.

בועז ענר: אני מניח, שבימים הקרובים כל מערך החקירות של מע"מ יהיה חלק מהפעילות בארגוני הפשיעה.

בועז ענר: במס הכנסה אנחנו עובדים במתכונת שונה.

בועז ענר: במס הכנסה תוקם יחידה.

בועז ענר: בימים אלה אנחנו עסוקים בגיוס של החוקרים.

בועז ענר: תפרידו בין הפשיעה המאורגנת לבין צח"מ.

בועז ענר: בצח"מ מס הכנסה פועל רגיל.

בועז ענר: כלומר, הוא נכנס לפעילות רגילה במסגרת הלחימה בפשיעה.

בועז ענר: לגבי היחידה עצמה, מהיום שנה קדימה היחידה הזו תעמוד על הרגליים ותבצע פעילות אינטנסיבית.

יואל חסון: תאמר משפט על החילוטים.

אבי ארדיטי: בשוטף אנחנו מבצעים חילוטים.

יואל חסון: האם היום החוק מאפשר חילוט באופן מספק?

אבי ארדיטי: במע"מ ובמכס הוגדרו עבירות מקור, ואנחנו מבצעים חילוטים באופן שוטף.

אבי ארדיטי: יש לנו את סעיף 12 ואת סעיף 194 לפיהם אנחנו מבצעים חילוטים.

אבי ארדיטי: במתכונת של כוחות המשימה עדיין לא בוצעו חילוטים, כי הצוותים האלה לא הגיעו לכדי מימוש.

אבי ארדיטי: אנחנו רק עכשיו מתחילים להריץ את המערך הזה.

מרינה סולודקין: האם יש סוף-סוף מיסוי של בתי בושת?

אבי ארדיטי: מיסוי של בתי בושת תמיד היה.

אבי ארדיטי: מיסוי של הכנסות בלתי חוקיות תמיד היה.

אבי ארדיטי: אנחנו כל השנים טענו שאנחנו צריכים מידע.

אבי ארדיטי: העסק הזה קצת מורכב.

מרינה סולודקין: ישבנו שנים בוועדת חקירה לסחר בנשים, ואם אין מיסוי של בתי בושת אז מה עשינו?

יהודה נסרדישי: על פי דיני המס כל פעילות, גם מהסוג הזה, אם היא מקבלת מימדים של עסק היא צריכה להגיש דוח ולהתחייב במס.

יהודה נסרדישי: אנחנו מטפלים גם בתחומים האלה.

גדעון עזרא: היום נשפטים אנשים על עבירות שהם עשו מתי?

גדעון עזרא: לכמה זמן נשפטים האנשים והאם זה לשביעות רצונכם.

אופיר פינס-פז: ומתי תבטלו את כופר המס שנותן לגיטימציה להעלים מסים.

יהודה נסרדישי: קודם כל תפקידי לעשות את החקירה בתחום האזרחי, לעשות את השומה, ולהגיע עד לצו בית המשפט.

יהודה נסרדישי: זה עובר לפרקליטות ולמשרד המשפטים, ותלוי מה העומס שם.

יהודה נסרדישי: בהחלט יש מקום לשפר גם בתגבור של משפטים בפרקליטות ושל שופטים בדיני המס.

יהודה נסרדישי: דיני המס הם מאוד ספציפיים ומיוחדים.

יהודה נסרדישי: זה חוק מורכב.

יהודה נסרדישי: צריך לתגבר את בתי המשפט בשופטים, ואז שופטים ידונו מהר וההליכים יהיו קצרים יותר.

אופיר פינס-פז: יש מעט מדי שופטים שמבינים בזה.

גדעון עזרא: מה קורה עם התיקים שנשפטים היום?

יהודה נסרדישי: הסמכות שלנו היא סמכות בית משפט שלום.

יהודה נסרדישי: על ההחלטות שלי מערערים למחוזי.

יהודה נסרדישי: על החלטות המחוזי מערערים לעליון.

יהודה נסרדישי: זה כבר תלוי בהליך.

אבי ארדיטי: יש תיקים שמסתיימים תוך חצי שנה ויש תיקים שמסתיימים תוך כמה שנים.

יואל חסון: אני רוצה התייחסות של ניצב סגלוביץ'.

30695: אני רוצה להתייחס קודם כל לדוח ישיבת מעקב.

30695: כל אותם דברים הדורשים תיקון וכל הדברים הטובים וצריך לשמר אותם ולהעצים אותם, אנחנו מטפלים בהם בלוחות זמנים מול משרד מבקר המדינה והמבקר לביטחון פנים.

30695: אני נמצא פה בשני כובעים: כובע אחד כראש אגף חקירות ומודיעין האחראי על ההובלה של המהלכים בתוך משטרת ישראל אל מול ארגוני הפשיעה והפשיעה בכלל.

30695: הכובע השני שלי הוא של יו"ר ועדה מתמדת.

30695: קודם דיברתי על שני אורגנים בנושא התיאום.

30695: נושא התיאום הוא נושא מרכזי שעלה בדוח המבקר.

30695: אותה החלטת ממשלה מ-2006 מינתה שני אורגנים: אחד בראשותו של היועץ המשפטי לממשלה, שהוא אמור להוביל מאבק בפשיעה המאורגנת והפשיעה החמורה.

30695: הוא כולל את כל ראשי הרשויות: מר נסרדישי, המפכ"ל, פרקליט המדינה, היועץ המשפטי לממשלה ואני.

30695: אנחנו קובעים קווים כלליים לתפיסת העולם, כיצד מטפלים בעיקר בחסמים ובבעיות שיש בין המערכות.

30695: הפורום השני מכוח אותה החלטת הממשלה הוא ועדה מתמדת.

30695: ראש אגף חקירות ומודיעין במשטרה הוא יו"ר ועדה מתמדת, שמכנס ועדה כל חודשיים, שדנה בדברים קונקרטיים ותחתיה גם פועלים אותם כוחות משימה שהוזכרו קודם: נמצאים שם כמעט כל פרקליטי המחוזות, נציג ייעוץ וחקיקה, נציג רשות הגנה על עדים, נציג הרשות לאיסור הלבנת הון וכל מי שיש לו יד ורגל בנושא המאבק בפשיעה.

30695: על רקע הדברים האלה פועלים כוחות המשימה, שגם הם הוזכרו בדוח המבקר.

30695: אני אדבר על המשטרה.

30695: המשטרה בשנים האחרונות עשתה הערכות ארגונית, מקצועית ותפיסתית אל מול ארגוני הפשיעה בכלל והפשיעה החמורה.

30695: כיצד רואים את הפשיעה והטיפול בה, והאם הטיפול בפשיעה הוא טיפול בראייה רוחבית משטרתית?

30695: גם אני רואה את כל המעברים בין כל ארגוני הפשיעה.

30695: לכן, אנחנו מטפלים בראייה מקצועית רוחבית.

30695: כך עובדת גם הוועדה וגם המשטרה.

30695: במקביל, המשטרה עשתה פעולות של התארגנות בעניין הכוח והפעלת הכוח.

30695: הוקמו יחידות חדשות.

30695: לא דיברנו על נושא סמים, אבל זה חלק מזה, כולל הפרשה האחרונה שטופלה במחוז מרכז ובפרקליטות מחוז מרכז.

30695: לכן, הקמה של יחידות ותפיסות בלתי רגילות בהיקפים חסרי תקדים זה גם ברמה של השטח, גם ברמת הרחוב.

30695: להערכתי המקצועית, יש תוצאות מצוינות בשנים האחרונות.

30695: אני רוצה פחות לדבר על שנת 2009.

30695: אני רוצה יותר לדבר על שנת 2010 ולסמן את היעדים.

30695: דובר הרבה על רשות המסים.

30695: באוקטובר 2009 חגגנו שנתיים לתחילתו של סכסוך העבודה ברשות המסים.

30695: זה לא תלוי במר נסרדישי.

30695: לא עבדנו עם רשות המסים לא בגלל שהם לא רצו, אלא בגלל שלא היה הסכם ולא היו אנשים שעבדו איתנו.

30695: למעשה, העבודה מול ארגוני הפשיעה לא התבצעה בשנתיים האחרונות בשיתוף עם רשות המסים.

30695: זה לא קשור לקשרי עבודה מצוינים.

30695: אנחנו נמצאים בתחילתו של שינוי.

30695: אני מקווה שרשות המסים ייכנסו לעבודה.

30695: אני חסיד גדול של היכולות שלהם.

30695: אם הם ייכנסו, אנחנו נהיה במקום אחר בכל התחומים האלה.

אופיר פינס-פז: האם עד לרגע זה הם לא נכנסו?

30695: בכוחות המשימה נכנסו 6 אנשים בחודש האחרון.

30695: אני אומר עכשיו וגם אמרתי בדיון הקודם, שכוחות המשימה זה בסדר אבל אני מדבר על כלל הפעילות של צח"מ במשטרת ישראל וכלל העבודה של רשויות מול רשויות.

30695: בהקשר הזה, בהנחה שגם המע"מ ייחתם איתם – שם המאסה הגדולה של החוקרים – אנחנו הולכים להיות במקום אחר בשנת 2010.

30695: היו"ר יואל חסון: מר נסרדישי, האם זה ייחתם?

יהודה נסרדישי: כן.

יהודה נסרדישי: זה סוכם אתמול בערב.

30695: אם זה סוכם אתמול בערב, אין שמח ממני בהקשר הזה.

30695: אני אומר את זה מתוך הכרת היכולות ועומק העבודה והמקצועיות של רשות המסים.

30695: ברור כמה אנו חסרים לעתים כאשר הם אינם איתנו.

30695: אם היה לנו הישגים במהלך 2008-2009 בהקשרים האלה, בשנת 2010 אנחנו נהיה במקום אחר לגמרי אם יהיו איתנו רשות המסים.

30695: אני לא יכול לחתום פה על צ'קים, אבל אני מעריך שיהיה פה שינוי מאוד גדול.

30695: אני לא יכול להישאר חייב לחה"כ עזרא, שהוא היה השר שלנו ואני גם מעריך מאוד את אנשי השב"כ.

30695: עם זאת, אני לא מרגיש בשום מקום נחות מבחינה מקצועית מאיש שב"כ או מאיש ארגון אחר.

30695: העבודה במשטרה היא מקצועית.

30695: נבחרים בעלי מקצוע מן המעלה הראשונה.

30695: לא פעם אנו מכשירים אנשים מכוחות אחרים.

אופיר פינס-פז: אבל חסר לכם ציוד טכנולוגי.

30695: אני לא מוצא לנכון להעלות כאן את הנושא של התקציבים והחוסר.

30695: הכל ידוע.

30695: יודעים איפה אנו חסרים בכל אותם תחומים.

30695: כאשר יש לי את ההזדמנות להגיע לאחת הוועדות, אני תולה את תקוותי בסדרי העדיפויות שייקבעו.

30695: עם כל מה שיהיה אנחנו נעשה את הכי טוב שאפשר.

30695: בכל הנוגע למאבק מול עבריינים בארץ ובחו"ל, יש לנו את היכולת.

30695: אין אף ארגון שאנחנו לא מסוגלים להתמודד איתו.

30695: צריך להוציא את הטרמינולוגיה של המילה חיילים.

30695: חיילים זה משהו אחר.

30695: פה מדובר בעבריינים.

30695: אנחנו צריכים בעיקר בתחילתו ובסופו של תהליך זה רוח גבית, שלעיתים היא נושבת בתוך הבית הזה והיא מקרינה על הרבה מאוד דברים.

30695: האחריות שלנו כמשטרה היא לייצר אותה.

30695: אני בטוח שיש גם תפקיד ענק לבית הזה.

30695: מדובר על סלבריטאים לעתים.

30695: לפעמים מה שלא פחות חשוב מענישה הוא התיוג בין מותר לאסור.

30695: לכל אזרח במדינה יש משמעות מאוד גדולה בעניין הזה.

30695: אנחנו נמצאים בנקודת קפיצה בלתי רגילה, גם בסיוע ומיקוד שעשה דוח המבקר.

30695: אני בטוח, שרשות המסים עם העוצמה של הפרקליטות וכל יתר המערכות עם הרוח הגבית שכולנו נקבל מול המאבק, יובילו את הכל למקום אחר.

30695: אנחנו כבר נמצאים במקום אחר, וצריך להמשיך ולהניע את הגלגל קדימה.

30695: לגבי חו"ל - אנחנו בקשר עם כל מוסדות המשטרה בעולם.

30695: אנחנו גם פרושים במערך של נציגים בחו"ל.

30695: זאת העבודה שלנו, זאת המשימה המרכזית שלהם.

30695: חזרתי עכשיו מכנס של האינטרפול בו דנו בסוגיות האלה.

30695: שיתוף הפעולה הוא לא ברמה של שיחות נימוסים.

30695: שיתוף הפעולה הוא ברמה של טלפונים, ברמה של העברת חומר, ברמה של מפגשים במקומות שונים בעולם אל מול איומים כאלה ואחרים.

30695: אני לא רואה גלישה של ארגוני פשע מחו"ל לתוך הארץ.

30695: יש שיתופי פעולה.

30695: לא כל מה שמוגדר כארגון פשיעה אני ארצה שיהיה בו מדינת ישראל.

30695: בהקשר הזה יש שיתופי פעול בלתי רגילים עם כל העולם.

30695: לפעמים המודלים מועתקים ממקומות אחרים בעולם.

יואל חסון: נציג הרשות להגנת עדים, בפעם הקודמת דיווחת שהוקמה ותוקצבה הרשות להגנת עדים.

יואל חסון: אני רוצה שתספר מה קרה מאז, והאם אתה הצלחת להיכנס למתכונת של עבודה במסגרת המלחמה הזו.

אריה ליבנה: אנחנו מצויים כרגע בעצומו של תהליך גיוס והכשרה, שיאפשר קליטה ראשונה בינואר 2010.

אופיר פינס-פז: זה שינוי של לוח הזמנים.

אופיר פינס-פז: לוח הזמנים דיבר על יוני 2009.

יואל חסון: איזה מזל שיש את חה"כ פינס.

אריה ליבנה: חה"כ פינס צודק.

אריה ליבנה: בדיווח הקודם התייחסנו לעניין הזה, והתאריך נדחה.

אריה ליבנה: יש דברים שבבית הזה צריכים לעבור שינוי בסדר העדיפויות כדי שיהיה סנכרון בין מה שאומרים לבין מה שעושים.

אריה ליבנה: מבחינת הסטאטוס, זה הסטאטוס.

אריה ליבנה: אני מסכים לאמירה של חה"כ פינס, שהרשות היתה צריכה לפעול באופן מבצעי כבר לפני הרבה זמן.

אריה ליבנה: כאשר הגעתי לתפקיד לפני שנתיים וחצי לא העליתי על דעתי שאלה יהיו טווחי הזמן בהם נפעל.

אריה ליבנה: ביולי 2008 גויס צוות ההקמה שמונה 10 איש.

אריה ליבנה: נאמר כי הרשות לא תתוקצב עד שלא יחוקק החוק להגנה על עדים.

אריה ליבנה: ועדת הפנים בראשותו של חה"כ פינס עשתה מאמץ גדול וראוי לכל שבח, והצלחנו בנובמבר 2008 לחוקק את החוק להגנה על עדים.

אריה ליבנה: התקציב הראשוני לגיוס קבוצת העובדים הראשונה המבצעית ניתן רק ב-30 באפריל 2009.

אריה ליבנה: מאז אנחנו נכנסנו לתהליך עבודה מואץ, הכולל את תהליכי הסיווג הביטחוני והמיון.

אריה ליבנה: עשינו את זה בזמן סביר.

אריה ליבנה: מרגע אישור התקציב ועד לתחילת הקורס עברו 8 חודשים.

אריה ליבנה: נראה לי זמן סביר בו מגייסים אנשים לשירות המדינה, למרות שאנחנו קיבלנו כל מיני הנחות ואישורים לקיצור הליכים.

יואל חסון: מה התקציב של הרשות בתוך התקציב הכולל של 2009-2010?

גדעון עזרא: כמה אנשים יש לכם?

אריה ליבנה: אני חושב שמטעמי סודיות לא כדאי לנקוב במספר האנשים.

אריה ליבנה: מדובר בגיוס של עשרות אנשים, שנמצא כרגע בעצומו.

אריה ליבנה: בימים אלה מתחיל גם תהליך ההכשרה שלהם.

יואל חסון: תתייחס לשאלת התקציב.

אריה ליבנה: התקציב יאפשר לנו עד סוף שנת 2010 להיות בסדר גודל של 3-4 עדים.

יואל חסון: מה היקף העלות הממוצעת של עד?

אריה ליבנה: היקף העלות הממוצעת של עד הוא כ- 4,000,000 שקלים לשנה.

אריה ליבנה: זה כולל את עלויות השכר של המאבטחים סביבו ואת כל העלויות הנוספות.

אריה ליבנה: זה לא כולל כמובן עלות של טיפול, סיוע ושיקום, שזה הטיפול המרכזי שזה הערך המוסף שהרשות אמורה לתת מעבר לאבטחה הפיזית.

אריה ליבנה: אני מתכוון לטיפול בעד ובני משפחתו עד אשר הם עומדים על רגליהם.

אריה ליבנה: זה טיפול שלוקח זמן.

אריה ליבנה: מדובר בשנים.

אריה ליבנה: אני מדבר על ליווי של עד, העתקת מקום מגוריו בארץ או בחו"ל.

אריה ליבנה: זה לא כלול בתקציב של 4,000,000 שקלים שהזכרתי קודם.

אריה ליבנה: הרשות אמנם תוקצבה, אבל התקציב הזה הספיק לליווי של 3-4 עדים.

אריה ליבנה: אני חושב, שזה הקצב הנכון לשנה הראשונה.

יואל חסון: אתה מתייחס לשנת 2009?

אריה ליבנה: עד סוף שנת 2010.

אריה ליבנה: זה יהיה המצב עד סוף שנת 2010, שאני חושב שהוא נכון גם מבחינה תקציבית וגם מבחינת תהליכים.

יואל חסון: אתה חושב שזה בסדר.

אריה ליבנה: אני חושב שזה המקסימום שניתן לייצר בתנאים שמדינת ישראל מייצרת.

אריה ליבנה: אנחנו יכולים לשנות רק את המצב בכל הנוגע להגנת עדים.

אריה ליבנה: לא באנו לשנות את כל המערכות.

אריה ליבנה: אני רוצה לדבר על בעיות מרכזיות.

אריה ליבנה: כל הנושא של שכר, ביטוח, לא מטופל בקצב הנכון.

יואל חסון: על ידי מי?

אריה ליבנה: על ידי כולם.

יואל חסון: באחריות מי זה?

אריה ליבנה: באחריות משרד האוצר והמערכות האחרות.

יואל חסון: תגדיר מי.

אריה ליבנה: אני רוצה לומר, שנושא שכר עובדי הרשות לא סגור עדיין.

אריה ליבנה: הדיונים באוצר מתמשכים הרבה זמן.

אריה ליבנה: אני כבר ביוני 2009 דיווחתי שטרם סוכם סופית הנושא של השכר.

אופיר פינס-פז: אני חושב שמתבלבלים.

אופיר פינס-פז: לא יודעים מי האויבים ומי לא.

אריה ליבנה: לגבי הביטוח - זה נורא קל לומר שיעבדו.

אריה ליבנה: בסוף כולנו מתפללים שאף אחד לא ייפגע, שלאף אחד לא יקרה כלום ושהכל יהיה בסדר.

אריה ליבנה: בסוף אנחנו צריכים להבטיח לעובד שאם הוא ייפגע משפחתו לא תינזק ותוכל להתקיים באופן בסיסי.

אריה ליבנה: אף אחד לא מבקש דבר אחר.

אריה ליבנה: כדי שנסת

אריה ליבנה: כל בעיניים לאנשים שאנו מגייסים, אנחנו זקוקים לביטוח סביר.

אופיר פינס-פז: מי צריך לאשר את זה?

אריה ליבנה: האוצר.

יואל חסון: מי באוצר, הממונה על השכר, החשב הכללי?

אריה ליבנה: שלושת האגפים באוצר מעורבים.

אבי ארדיטי: להערכתי, זו תהיה אותה מתכונת של ביטוח.

אריה ליבנה: הקצב הוא לא הקצב הנכון.

אריה ליבנה: המצב העובדתי יהיה, שכאשר אנחנו נתחיל לעבוד לא יהיה הסדר.

אריה ליבנה: האפשרות השנייה היא שאנחנו נחכה שיהיה הסדר.

אריה ליבנה: אם אנחנו נחכה שיהיה הסדר אנחנו לא נתחיל לעבוד.

יואל חסון: הנקודה ברורה.

יואל חסון: גברת שיבר בבקשה.

רחל שיבר: אם נסתכל אחורה לנקודת ההתחלה של חקיקת חוקי המאבק בפשיעה מאורגנת, נראה שאנחנו עשינו דרך ארוכה עם הצלחות לא מבוטלות.

רחל שיבר: נדמה לי שיש קבלות.

רחל שיבר: גם בנושא של נטרול דמויות מרכזיות, גם בנושא של ארגוני פשיעה שלמים שניהלנו נגדם תיקים ונידונו לענישה מאוד מחמירה.

רחל שיבר: אחד מארגוני הסמים קיבל 27 שנות מאסר.

רחל שיבר: אחד מארגוני הסמים קיבל 15 שנות מאסר.

רחל שיבר: בעניינו ערעור על קולת העונש לבית המשפט העליון.

רחל שיבר: אנחנו חושבים שיש צורך בענישה מחמירה בנושא הזה.

רחל שיבר: אנחנו עושים הרבה מאוד גם בנושא של אכיפה כלכלית.

רחל שיבר: עשינו שינוי תפיסה גדול מאוד.

רחל שיבר: אכן יש דברים שמתקדמים בתהליכים, אבל אני חושבת שבתהליך הזה אנחנו מתקדמים מהר מאוד בכמה צירים.

רחל שיבר: אנחנו עובדים בשילוב ידיים אחר לגמרי אצלנו בתוך הבית בין החלק האזרחי שלנו לחלק הפלילי שלנו ומפעילים כלים אזרחיים במלחמה בארגוני הפשיעה.

רחל שיבר: זה לא דבר של מה בכך, בין אם מדובר בתביעות אזרחיות ובין אם מדובר בצעדים מנהליים.

רחל שיבר: מדובר בשלילת רישיונות ושימוש בתיקים אחרים כמו נושא של רישוי עסקים וסגירת עסקים, כמו הפעלת גופים אחרים, כמו בנושא של תכנון ובנייה.

רחל שיבר: רק לא מזמן הגשנו כתב אישום גדול מאוד, שהוא לא בדיוק לפי חוק המאבק בארגוני פשיעה.

רחל שיבר: בסוגריים אני אומר, שחלק מהמלחמה נעשה במכוון לאותו שימוש בחוק שמחייב אותנו ללכת להרכב, אבל הדברים הם יותר מסובכים.

רחל שיבר: לפעמים אנחנו מעדיפים להגיש כתבי אישום על עבירות המקור בידיעה שאנחנו הולכים לדן יחיד ומריצים את הדברים יותר מהר.

רחל שיבר: המציאות מלמדת שקיבלנו בסיטואציות כאלה גם עונשים של 15 שנות מאסר מבלי להשתמש בחוק.

רחל שיבר: מישהו שאל כאן על לוחות זמנים.

רחל שיבר: תיקים בנושא של פשיעה חמורה וארגוני פשיעה מוגשים עוד שהנאשמים במעצר.

רחל שיבר: אנחנו מדברים על לוחות זמנים הכי מהירים שאפשר.

רחל שיבר: פרקליט נכנס לתמונה מרגע שהחקירה מתחילה בשלב הסמוי שלה.

רחל שיבר: אני לא מדברת על כוחות המשימה שבהם הפרקליט הוא חבר.

רחל שיבר: אני מדברת על צוותי החקירה.

רחל שיבר: אנחנו מנסים לעשות את הדברים בשילוב כוחות, כדי להיות אגרוף כמה שיותר חזר.

אופיר פינס-פז: ממה את לא מרוצה?

רחל שיבר: אם אני מסתכלת על התוצאות, עדיין יש לנו מקום להשתפר בנושא התקיפה הכלכלית.

רחל שיבר: אנחנו עשינו המון.

רחל שיבר: אנחנו תופסים מקרקעין, אנחנו תופסים מטלטלין.

רחל שיבר: בימים אלה אנו מוכרים מגרש חלפים של חלקי רכב בלוד.

רחל שיבר: הפעלנו צווי סגירה על עסקים חצי חוקיים שפעלו מתוכם עסקים לא חוקיים.

רחל שיבר: אם פעם היינו מחזיקים כלי רכב ונכסים אחרים שערכם פוחת במשך הזמן ועד שהיינו מגיעים לסוף מישהו היה ניזוק, היום אנו באים לבית המשפט בתחילת הדרך עם הגשת כתב האישום, כאשר בכל הנוגע למטלטלין אנו מבקשים ומקבלים צווים למכור מיד ולהחזיק את הכסף.

רחל שיבר: הדבר הזה נותן לנו שני דברים: הוא גם נותן ערך כלכלי הרבה יותר של הנכסים שיחולטו בבוא העת והוא גם נותן סוג של הפגנת כוח שהיא מאוד חשובה.

אופיר פינס-פז: ברור, אבל עם פעילות בתחום מטלטלין לא רוצים רציחות.

אופיר פינס-פז: בשנת 2009 יש יותר רציחות מאשר בשנת 2008.

רחל שיבר: את הרציחות אתה לא עוצר באמצעות תקיפה כלכלית.

רחל שיבר: אתם צריכים להבין, שהשינוי הגדול הוקנה והדברים מתנהלים בדרך הנכונה.

רחל שיבר: אנחנו כל הזמן מנסים כמה שיותר ללחוץ על הדוושה.

יואל חסון: יש לי שאלה לניצב סגלוביץ'.

יואל חסון: האם אתה חושש ממצב של זליגה של ארגוני פשע בעולם לתוך ישראל.

מרינה סולודקין: הוא אמר שלא.

יואל חסון: אני רוצה להבהיר את הנקודה הזו.

30695: אמרתי קודם, שלמיטב שיפוטי המקצועי לא.

30695: אין זליגה כזאת.

30695: זה לא אומר שאין לעתים עבריינים שמטיילים בכל המקומות ומגיעים גם לכאן.

30695: אנחנו מדינה קטנה.

30695: אנחנו לא עד כדי כך אטרקטיביים בכל הנוגע לארגוני פשיעה.

יואל חסון: וטוב שכך.

יואל חסון: מר שגב, בבקשה.

שגב: מתוקף תפקידי כמבקר פנים של המשרד לביטחון פנים, על פי חוק הביקורת הפנימית אני מחויב לעשות מעקב על דוחות מבקר המדינה.

שגב: כל חודש או כל שלושה חודשים ישנו מפגש עם השר לגבי הנושאים האלה.

שגב: השר במפגש האחרון ביקש שאני אערוך ביקורת ביחידת להב, ואכן התחלנו סקר לקראת ביקורת ביחידת להב, יחידת 433, שחלק מכוחות המשימה פועלים שם.

שגב: הסקר יסתיים, ואנחנו בלוח זמנים כזה או אחר ניכנס לביקורת שם.

עמית מררי: אני רוצה לומר משפט לגבי שני צווים של שר המשפטים, שמונחים לאישור של ועדת חוקה וחשובים מאוד לעניין הזה.

עמית מררי: הראשון הוא הוספת עבירות מקור שקשורות לפשיעה מאורגנת: ניהול אתרי פסולת, ניהול תחנות דלק וגז פיראטיות וכריית חול.

עמית מררי: צו נוסף הוא צו הנועד לאפשר קיום צווי חילוט לעבירות נוספות על אלה שאפשר כיום, קיום צווים של בתי משפט בישראל בחו"ל ולהפך.

יואל חסון: אני רוצה לסכם את הישיבה.

יואל חסון: בעצם העובדה שמתקיים בוועדה הזו דיון מעקב על הדיון המרכזי שהתקיים כאן לפני כמה חודשים, הכנסת רואה במלחמה בארגוני הפשיעה במדינת ישראל יעד מרכזי ואסטרטגי חשוב ביותר.

יואל חסון: הוא חשוב גם בצורך של שמירה על החוסן הלאומי ועל החוסן שלנו כחברה וכמדינה, וגם במובן של השמירה על מוסדות המדינה, על כבודם של מוסדות המדינה ועל ביטחונם של אזרחי מדינת ישראל.

יואל חסון: לפיכך, כל הדברים שהוצגו בדיון הזה ובדיון הקודם הם הכלים המרכזיים ביותר המאפשרים למדינה להתמודד עם אותם ארגוני פשע, עם אותם עבריינים, עם אותם אנשים המייצרים את השילוב הזה של פשע חמור מכל הבחינות ביחד עם עסקים משגשגים, ביחד עם קשרים טובים עם התקשורת ומערכת יחסי הציבור בישראל.

יואל חסון: לפעמים אתה מרגיש שאתה מתבלבל אם אותו אדם הוא עבריין או לא.

יואל חסון: מיהו עבריין נקבע לא על פי מידת הסלב שלו אלא לפי הפעולות שלו בשטח.

יואל חסון: בסופו של דבר מי שקובע את אופן הפעולות האלה זה אתם, גורמי החוק והאכיפה.

יואל חסון: לכן האחריות הזו היא עליכם.

יואל חסון: אני מודה למבקר המדינה וצוותו על הפעולה החשובה של הדוח הזה.

יואל חסון: הוועדה קובעת כי ידיהם של מבקרי הפנים במשרדים ובמערכות השונות שצוינו כאן, להמשיך ולעקוב אחרי הפעילות הנדרשת של תיקון הליקויים כפי שהוצגו בדוח מבקר המדינה ובדיוני הוועדה.

יואל חסון: אני חייב לומר גם מילה חיובית לגורמים השונים.

יואל חסון: מאז הדיון הקודם של הוועדה, נראה כי התהליכים הותנעו ברמה הרבה יותר גבוהה.

יואל חסון: אני מתרשם, שאנשי המקצוע כאן מבינים שזה הדבר שהוא בסדר עדיפות עליון.

יואל חסון: הוועדה קובעת, שבכל הנוגע לרשות להגנת עדים על האוצר – ואני אעביר את זה גם לשר עצמו ולגורמים האחרים – על האוצר ליצור את הסדרי השכר המדוברים ברשות להגנת עדים תוך שלושה חודשים, כולל נושא הביטוח.

יואל חסון: שלושה חודשיים זה טווח מספיק.

אופיר פינס-פז: אני מציע להוציא מכתב למנכ"ל האוצר ולשר האוצר.

יואל חסון: זה קורה באופן אוטומטי.

יהודה נסרדישי: אני לא הכתובת.

יהודה נסרדישי: גם אני דורש את אותו הדבר.

יואל חסון: הוועדה קובעת שתוך שלושה חודשים האוצר מחויב לייצר את הסדרי השכר ברשות להגנת עדים, ולהסדיר את נושא הביטוח.

יואל חסון: אנחנו גם נפנה לשר האוצר בעניין הזה, ונוודה שזה מתקיים.

יואל חסון: במידה וזה לא יתקיים, הוועדה תראה בזה ליקוי שלא תוקן על פי דוח מבקר המדינה.

מרינה סולודקין: מה לגבי חקיקה?

יואל חסון: בנוגע לתיקוני החקיקה – הוועדה קובעת שכל נושאי תיקוני החקיקה חייבים להיכנס ללוח זמנים סביר יותר.

יואל חסון: משרד המשפטים נושא באחריות לסיים את התהליכים עד סוף השנה האזרחית הזו.

יואל חסון: תהליכי החקיקה הנדרשים חייבים להסתיים, ואנחנו מצדנו נפעל מול ועדת חוק, חוקה ומשפט לקדם את אותו תיקון משנת 2007.

יואל חסון: אני פניתי מאז הישיבה הקודמת ליו"ר הוועדה לענייני חוק, חוקה ומשפט, וזה לא קודם.

יואל חסון: אני מקווה שזה יקודם בהמשך.

יואל חסון: הוועדה מברכת את רשות המסים על הקמת היחידה המיוחדת.

יואל חסון: אנחנו מקווים לשמוע בעוד כמה חודשים שהיחידה הזו התחילה לעבוד ומראה תוצאות בפועל.

יואל חסון: אני מודה לכל המשתתפים, ואני מאחל לכולנו הצלחה במשימה החשובה הזו.

יואל חסון: תודה רבה, הישיבה נעולה.